text: В Стара Загора са притеснени за състоянието на свой ас | BGPrognozi.info
  В Берое треперят за Кийлън Лебон
  » Футболни новини » В Берое треперят за Кийлън Лебон
  Офанзивният футболист на Берое - Кийлън Лебон, е със съмнения за тежка травма. Ако контузията му се потвърди, то сезонът за крилото може и да приключи. Опасенията на старозагорци са за увредени връзки, съобщава "Тема спорт". Лебон, който получи травмата на тренировка, не бе в групата при домакинското поражение от Лудогорец в последния кръг с 0:1, а за последно той игра срещу ЦСКА.
  Пред старши треньора Петър Хубчев не се очертават други кадрови проблеми за днешното домакинство на ЦСКА 1948, което е от 20:00 часа. Абубакар Тунгара, който не взе участие в последните два мача на Берое, този път се завръща за тима след изтърпяно наказание.
  Сблъсъкът довечера в Стара Загора е под номер 6 между тези два тима, като до момента "заралии" имат една победа, две равенства и две загуби. През настоящата кампания двата отбора си размениха по една домакинска победа с по 1:0.